In Dei nomine. Placuit atque convenit inter Anxericum et fratres suos, Arnulfum et Estorminium, et ab alia parte domnum Bernonem, abbatem de Cluniaco, ut inter se res suas commutarent, scriptisque traderent. In primis dedit Anxericus partibus domni Bernonis abbatis ac monachis ipsius campos tres qui sunt siti in pago Matisconensi, in agro Galoniacense, in villa Burdono. Terminat unus campus, qui vocatur de la Craia, de duabus partibus ad terram Sancti Petri, a medio die Gerbarini cum eredibus, a sero ad ipsos donatores. Alius campus est qui vocatur ad Retunda; terminat totum in circuitu terras Sancti Petri; et alius campus est qui vocatur a la Vaurel; hic terminat a mane via publica, a medio die et a sero ad terram Sancti Petri, a certio Gosmarii; habet in longo perticas XXXI, in unaquaque fronte perticas VIII et pedes IIII. Infra istas terminationes et perticationes ad integrum donamus ad ipsam casam Dei vel ad domnum Bernonem abbatem; et post hec nos recepimus ad nostram communem partem alias res in ipso agro. Terminat unus campus de tribus partibus vias publicas, a medio die ad terram Sieverti. Alius campus terminat de uno latere viam publicam, de duabus partibus ad terram Gimundi, a certio ad terram Sancti Petri; habet in longo perticas XII, in unaquaque fronte perticas VII. Alius campus terminat de duabus partibus vias publicas, a sero ad terram Sancti Petri, a certio Estorminii; habet in longitudinem et latitudinem perticas XXXIIII. Infra istas terminationes et perticationes ad integrum donamus, sicut superius scriptum est, ut faciatis quicquid volueritis in omnibus. Si quis vero contra hanc commutationem calumpniare presumpserit, non sibi vendicare valeat quod repetit; sed una cum tercio fisco auri unam libram componat, et hæc commutatio firma stabilisque permaneat, cum stipulatione subnixa. Actum Cluniaco vico publice. S. Anxerici, et S. Arnoldi, S. Estorminionis, qui hanc [commutationem] fieri firmareque rogaverunt. S. Audoerii. Sievertus rogatus scripsit. S. Angelardi. S. Utini. S. Alboini. S. Atalardi. S. Arberti. Ego Teotrenius rogatus subscripsi, dictavi die mercurii.